**TEXTIL MŰHELY - fonástól a szövésig**

Az alkotókör leírása:

* Az alkotókört egy tanévre választhatja bármelyik évfolyam bármelyik diákja.
* A 8. és 9. évfolyamon kötelezően választandó alkotókörök között szerepel.
* A foglalkozások kéthetente 2 tanórában vannak.
* Helyszíne a Kiscelli rajzterme.

Az alkotókör célja:

* Természetes anyagok és hagyományos kézműves technikák megismerése és kipróbálása.
* A tárgyakat megbecsülő, környezettudatos magatartás kialakítása.
* A kreativitás, a problémamegoldó képesség, az ízlés fejlesztése.
* Értékközvetítő, egyben értékteremtő tevékenység.
* Az önálló utak bejárása segíti az önismeret és az önértékelés fejlesztését.
* A résztvevők megtapasztalják a felszabadult alkotómunka örömét.
* A csoportos feladatok lehetőséget kínálnak az együttműködés és a közös munka iránti felelősség fejlesztésére.

Az alkotókör feladatai:

* Technológiai- és anyagkísérletek során új minőségek létrehozására.
* A fenntarthatóság és környezettudatosság lehetőségeinek vizsgálata.
* Az anyag, forma, szerkezet, funkció és az esztétikum közötti összefüggések felismerése.
* A kivitelezés során a kézügyesség, a mozgáskoordináció, a testtartás fejlesztése.

Követelmények:

* A jelentkező mutasson érdeklődést a különböző anyagok, eszközök és technikák kipróbálása iránt, legyen nyitott a tradicionális kultúrák által közvetített értékekre.

Az értékelés szempontjai, formája:

* A év lezárásaként osztályzatot kap minden résztvevő.
* Az egyéni képességfejlődését, a kompetenciák kialakításának személyre szabott ütemét veszem figyelembe.

Várt eredmények:

* Korszerű, funkcionális, egyedi használati tárgyak, kiegészítők készítése.
* A tervező- és alkotómunka összekapcsolása.
* Tudatos fogyasztói magatartás, a fenntarthatóság iráni elkötelezett szemlélet kialakulása.

Az alkotókör éves tematikája:

A foglalkozások rövid kultúrtörténeti, technológiai bevezetéssel kezdődnek. A technikák elsajátítását és későbbi, önálló gyakorlását digitális anyag segíti.

FONÁS

* miért, mióta és hogyan fonunk?
* gatyamadzag fonás
* fonatok páratlan és páros számú szálakkal
* karkötő fonása négy szálból
* kumihimo – japán fonás

CSOMÓZÁS

* hová kötjük a csomót?
* török csomó – átmenet a fonás és csomózás között
* gombok, gömbök csomózása
* kínai csomók
* csomózott kulcstartó/kitűző/fülbevaló készítése

MADZAGSZÖVÉS

* a viking hajpánttól a csángó „ö”-ig
* táblás szövés
* kártyaszövés
* mintatervezés
* a kártyák befűzése
* öv/cipőfűző/hajpánt szövése
* utómunkálatok

SZÖVÉS – még nem fonallal

* a szövés rövid története
* kötéstípusok (a szövés mintázata)
* mintatervezés
* füzetborító szövése papírból
* a füzet bekötése

SZÖVÉS – képkereten

* szütyő szövése (telefontok/tárca/tolltartó)
* tervezés (méretek, szálszám, minta)
* felvetés, előszövés
* szövés csíkritmussal, svéd szövéssel
* befejezés, levágás, varrás

Tóth Mariann